**O plajă de vise**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O plajă de vise

Noaptea îmi umblă prin palmele grele,

Ochii îmi sunt şi cer şi pământ,

Stele se sting în fire rebele

Când pletele lunii se leagănă-n vânt.

Ecouri se sparg în valuri păgâne

Şi trupuri de piatră le cer mângâiere,

Pe maluri flămânde un țipăt rămâne...

Mi-e inima spumă de mare ce piere.

Te caut când zarea privirea mi-o cere,

Nisipul tresare , în brațe mă iei

Iar umbrele vii , prefăcute în miere,

Ne murmură şoapte îngânate de zei.

Doar cerul ne cheamă când inima-mi plânge,

Sărutul în palme, rămâne pe veci

O urmă adâncă ce-mi tremură-n sânge,

Arzând de durere când tu ai să pleci.

Rămâi lângă mine o viață , iubite,

Dorințe se-aprind într-o mare de stele,

Ți-e pielea o plajă de vise rănite

Ce poartă amprenta sărutărilor mele

Gabriela Ryelle St Stancu